ଦଶପଲ୍ଲା୨୬/୫ : ଦଶପଲ୍ଲା ର ଆରାଧ୍ୟ ଠାକୁର ଶ୍ରୀ ଶ୍ରୀ ରଘୁନାଥ ଜୀଉ ଙ୍କ ମନ୍ଦିର ପ୍ରାଙ୍ଗଣ ରେ ଥିବା ହୁଣ୍ଡି ରୁ ତାଲା ଭାଙ୍ଗି ହୁଣ୍ଡିରେ ଥିବା ସମସ୍ତ ଟଙ୍କା ଚୋରି ହୋଇଯାଇଥିବା ଦଶପଲ୍ଲା ଥାନାରେ ଅଭିଯୋଗ ହୋଇଛି । ମନ୍ଦିରର ପୂଜକ ରାଜେଶ କୁମାର ମିଶ୍ର ଦଶପଲ୍ଲା ଥାନାରେ ଅଭିଯୋଗ କରିଛନ୍ତି । ଅଭିଯୋଗ ରୁ ଜଣାଯାଏ ୨୫ ତାରିଖ ସନ୍ଧ୍ୟା ସମୟ ରେ ମନ୍ଦିରପୂଜକ ମନ୍ଦିର ତାଲା ପକାଇ ଘରକୁ ଚାଲି ଯାଇଥିଲେ । ମାତ୍ର ୨୬ ତାରିଖ ସକାଳ ସମୟ ରେ ପୂଜକ ରାଜେଶ କୁମାର ମିଶ୍ର ଓ ମନ୍ଦିର ଟହଲିଆ ଗୋବିନ୍ଦ ଚନ୍ଦ୍ର ସୁନ୍ଦରା ମନ୍ଦିର ତାଲା ଖୋଲି ଶ୍ରୀ ମହାବୀର ମନ୍ଦିର ରେ ଥିବା ହୁଣ୍ଡି ର ଦୁଇଟି ତାଲା ଭଙ୍ଗା ଥିବା ଦେଖିବାକୁ ପାଇବା ସହ ହୁଣ୍ଡି ରେ ଥିବା ସମସ୍ତ ଅର୍ଥ ଚୋରି ହୋଇ ଯାଇଥିବା ଦେଖିବାକୁ ପାଇଥିଲେ । ଏ ସମ୍ପର୍କରେ ପୂଜକ ରାଜେଶ ଦଶପଲ୍ଲା ତହସିଲ ଦାର ଅର୍ଜୁନ ପ୍ରଧାନ ଙ୍କୁ ଜଣାଇବା ପରେ ତହସିଲ ଦାର ଙ୍କ ନିର୍ଦେଶ କ୍ରମେ ରାଜେଶ ଦଶପଲ୍ଲା ଥାନାରେ ଏତଲା ଦାୟର କରିଥିଲେ ।
